title: 2013/584/ES: 2013 m. balandžio 17 d. Europos Parlamento sprendimas dėl Europos vaistų agentūros 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/254

      EUROPOS PARLAMENTO SPRENDIMAS

   2013 m. balandžio 17 d.
   dėl Europos vaistų agentūros 2011 finansinių metų biudžeto įvykdymo patvirtinimo
   (2013/584/ES)
   EUROPOS PARLAMENTAS,

               —

               atsižvelgdamas į Europos vaistų agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos vaistų agentūros 2011 finansinių metų metinių ataskaitų kartu su agentūros atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 726/2004, kuriuo įsteigiama Europos vaistų agentūra (4), ypač į jo 68 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7-0098/2013),

               1.

               patvirtina Europos vaistų agentūros vykdomajam direktoriui, kad agentūros 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos vaistų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 116.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 136, 2004 4 30, p. 1.

      (5)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos vaistų agentūros 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos vaistų agentūros 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos vaistų agentūros 2011 finansinių metų metinių ataskaitų kartu su agentūros atsakymais (1),

                  —

                  atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į Europos Parlamento ir Tarybos reglamentą (EB) Nr. 726/2004 (4), kuriuo įsteigiama Europos vaistų agentūra, ypač į jo 68 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7-0098/2013),

                  A.

                  kadangi Audito Rūmai pranešė, jog jiems pateiktas pagrįstas patikinimas, kad Europos vaistų agentūros (toliau – agentūra) 2011 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

                  B.

                  kadangi 2012 m. spalio 23 d. Parlamentas patvirtino agentūros vykdomajam direktoriui, kad agentūros 2010 finansinių metų biudžetas įvykdytas (6), ir savo rezoliucijoje, pridėtoje prie sprendimo dėl biudžeto įvykdymo patvirtinimo, be kita ko:

                              —

                              paragino agentūrą iki kitos biudžeto įvykdymo patvirtinimo procedūros pradžios informuoti biudžeto įvykdymą tvirtinančią instituciją apie likusio (46 %) patikros proceso, susijusio su agentūros ekspertų ir komiteto narių, aktyviai dalyvavusių agentūros veikloje nuo 2012 m. sausio 1 d. iki gegužės 31 d., interesų deklaracijų palyginimu su jų gyvenimo aprašymais, terminus ir rezultatus,

                              —

                              paprašė agentūros pateikti biudžeto įvykdymą tvirtinančiai institucijai tikslų kitos interesų deklaracijų ex ante ir ex post tikrinimo, visų pirma atliekant atsitiktinės atrankos būdu atrinktų gyvenimo aprašymų ir nacionalinio lygmens ekspertų pateiktos informacijos palyginimą, sistemos įgyvendinimo grafiką,

                              —

                              ragino agentūrą specialų skirsnį, kuriame būtų aprašomi veiksmai, kurių imtasi interesų konfliktams išvengti ir juos valdyti, įtraukti į visas ateityje rengiamas metines veiklos ataskaitas, kuriose, be kita ko, reikėtų nurodyti:

                                          —

                                          patikrintų įtariamų interesų konfliktų atvejų skaičių,

                                          —

                                          darbuotojų perėjimo iš viešojo sektoriaus į privatųjį sektorių atvejų skaičių,

                                          —

                                          priemones, kurių imtasi pagal visų atvejų kategorijas,

                                          —

                                          pradėtų pasitikėjimo pažeidimo procedūrų skaičių ir jų rezultatus,

                                          —

                                          taikytas sankcijas;

                              —

                              pareikalavo agentūros išsamiai informuoti biudžeto įvykdymą tvirtinančią instituciją apie konkrečias priemones, kurių ji ėmėsi,

                  C.

                  kadangi agentūros 2011 m. biudžetas buvo 208 863 000 EUR, t. y. 0,22 % didesnis nei 2010 finansiniais metais,

                  D.

                  kadangi bendras Sąjungos įnašas į agentūros 2011 m. biudžetą buvo 39 765 191,39 EUR, palyginti su 36 755 652,07 EUR 2010 m.,

         Tolesni veiksmai, susiję su 2010 finansinių metų biudžeto įvykdymo patvirtinimu

                  1.

                  pripažįsta, remdamasis agentūros pateikta informacija, kad vykdant jos ekspertų ir komiteto narių interesų deklaracijų ex post patikrą, atitinkami pavyzdžiai iš likusių 46 % tikrintinų ekspertų bus įtraukti į šiuo metu vykdomą ex post patikrą; pažymi, kad, naudojantis patirtimi, įgyta vykdant ex post patikras 2010 m. biudžeto įvykdymo patvirtinimo procedūros metu, rengiamos naujos ir išsamesnės patikros; atkreipia dėmesį į agentūros pateiktą grafiką ir laukia, kol bus tinkamai informuotas apie patikrų rezultatus;

                  2.

                  su pasitenkinimu pažymi, kad į visas agentūros metines veiklos ataskaitas, pradedant 2012 m. metine veiklos ataskaita, turi būti įtrauktas specialus skirsnis, kuriame turi būti aprašyti veiksmai, kurių imtasi interesų konfliktams išvengti ir juos valdyti;

         Biudžeto ir finansų valdymas

                  3.

                  primena, kad bendras Sąjungos įnašas sudarė 39 765 191,39 EUR 2011 m., t. y. 8,65 % didesnis, palyginti su ankstesniais metais;

                  4.

                  patvirtina, kad agentūros biudžetas finansuojamas ir Sąjungos biudžeto lėšomis, ir mokesčiais, kuriuos moka vaistų pramonės atstovai, kreipdamiesi dėl Sąjungos prekybos leidimo išdavimo arba pratęsimo; nustato iš 2011 m. metinių finansinių ataskaitų, kad 2011 m. 77,7 % agentūros įplaukų gauta iš klientų mokesčių ir kad, kasmet didėjant iš mokesčių gaunamoms įplaukoms, santykinė Sąjungos įnašo dalis 2011 m. sudarė 18,3 % (18,8 % 2010 m., arba 14 %, atėmus iš Sąjungos įnašo grąžinto perviršio sumą);

                  5.

                  pastebi, kad, atsižvelgiant į įsipareigotus ir sumokėtus asignavimus, agentūros įvykdymo lygis siekia atitinkamai 95,21 ir 81,97 %, palyginti su 95,65 ir 79,10 % 2010 m.; ragina agentūrą ir toliau dėti pastangas siekiant pagerinti mokėjimų panaudojimo lygį;

                  6.

                  susirūpinęs pažymi, kad, kaip ir ankstesnėse ataskaitose, Audito Rūmai atkreipė dėmesį į būtinybę nustatyti atlyginimo už valstybės narės institucijų teikiamas paslaugas pagal realias jų išlaidas sistemą; apgailestauja, kad nuo 2009 m., kai valdybai buvo pateiktas pasiūlymas dėl naujos mokėjimų sistemos, bet nebuvo pasiekta susitarimo, šiuo klausimu nepadaryta jokios pažangos; pažymi, kad agentūra 2013 m. kovo mėn. valdybai pateiks naują pasiūlymą dėl naujos mokėjimų sistemos; pripažįsta agentūros vadovų dedamas pastangas siekiant, kad valdyba priimtų sprendimą persvarstyti atlyginimo už paslaugas, kurias teikia valstybės narės, sistemą, remiantis realiosiomis išlaidomis; labai aiškiai supranta, kad valdybai nepriimant jokio sprendimo daroma nedaug pažangos; taigi palankiai vertina agentūros administracijos ketinimą kreiptis į Komisiją, kad ji šiuo klausimu suteiktų tolesnę pagalbą; ragina agentūrą informuoti biudžeto įvykdymą tvirtinančią instituciją apie šio klausimo sprendimo eigą ir, be kita ko, apie padėtį, susijusią su nauju veiksmų planu ir valdybos pozicija dėl šio plano;

         Į kitus metus perkelti asignavimai

                  7.

                  susirūpinęs, kad Audito Rūmai vėl pranešė, kad mokėjimų asignavimai pagal II antraštinę dalį (Administracinės išlaidos), siekiantys 9 600 000 mln. EUR ir sudarantys 29 % II antraštinės dalies biudžeto, taip pat ir mokėjimų asignavimai pagal III išlaidų kategoriją (Veiklos išlaidos), siekiantys 10 300 000 mln. EUR ir sudarantys 34 % III išlaidų kategorijos biudžeto, buvo perkelti į 2012 m.; mano, kad toks perkėlimų lygis yra pernelyg didelis ir prieštarauja metinio periodiškumo principui;

                  8.

                  susirūpinęs atkreipia dėmesį į Audito Rūmų išvados ir agentūros atsakymo dėl 2009 m. sudarytos bendrosios sutarties informacinių technologijų (IT) paslaugoms teikti skirtumą, dėl šios priežasties Audito Rūmai pateikė nuomonę su išlyga dėl pagal agentūros 2009 m. finansines ataskaitas atliktų operacijų teisėtumo ir tvarkingumo; pažymi, kad, Audito Rūmų nuomone, sutarties pirminės viršutinės ribos padidinimas yra neteisėtas, tačiau agentūra mano, kad IT bendroji sutartis nebuvo neteisėta, todėl ir jos pratęsimas taip pat nėra neteisėtas; ragina agentūra pateikti išsamesnę informaciją šiuo klausimu ir imtis veiksmų siekiant išspręsti šį prieštaravimą;

         Viešųjų pirkimų procedūros

                  9.

                  pripažįsta, remdamasis Audito Rūmų pateikta informacija, kad reikėtų pagerinti viešųjų pirkimų procedūrų, susijusių su numatytos sutarčių apimties pagrindimu ir atrankos kriterijų apibrėžimu, skelbimu ir taikymu, skaidrumą; su pasitenkinimu pažymi, kad agentūra atsižvelgė į Audito Rūmų pastabas ir atnaujino savo procedūras skaidrumo ir pagrindimo dokumentais aspektu;

         Įdarbinimo procedūros

                  10.

                  pažymi, kad 2011 m. agentūra paskelbė, kad ieško 15 laikinųjų darbuotojų ir kad tų pačių metų pabaigoje visas agentūros darbuotojų skaičius išaugo nuo 656 iki 689;

                  11.

                  pripažįsta Audito Rūmų nustatytą būtinybę pagerinti personalo atrankos procedūrų skaidrumą; susirūpinęs pažymi, kad Atrankos komisijos nariai ne visada arba ne laiku užpildydavo savo interesų konfliktų deklaracijas ir nebuvo įrodymų, kad imtasi kokių nors veiksmų siekiant spręsti deklaracijose nurodytus klausimus; apgailestauja, kad Atrankos komisijos procedūrų dokumentacija ne visada buvo pakankama ir kad nėra įrodymų, kaip buvo pasirinktas trumpojo kandidatų sąrašo sudarymo metodas, ir kad testų raštu arba pokalbių klausimai buvo nustatyti prieš nagrinėjant paraiškas;

                  12.

                  pažymi, remdamasis iš agentūros gauta informacija, kad ji atsižvelgė į Audito Rūmų pastabas ir atnaujino savo procedūras skaidrumo ir pagrindimo dokumentais aspektu; mano, kad kai kurios Tarnybos nuostatų nuostatos gali užkrauti didelę administracinę naštą; todėl skatina Komisiją sudaryti tam tikro supaprastinimo pagal Tarnybos nuostatų 110 straipsnį, susijusį su agentūromis, galimybę;

         Interesų konfliktas

                  13.

                  palankiai vertina tai, kad Audito Rūmai atliko auditą, skirtą įvertinti keturiose Europos agentūrose, įskaitant Europos vaistų agentūrą, taikomus interesų konfliktų valdymui skirtus metodus ir procedūras, ir gautus rezultatus pateikė Specialiojoje ataskaitoje Nr. 15/2012;

                  14.

                  pažymi, kad pagal Audito Rūmų išvadas, padarytas užbaigus tyrimus vietoje (2011 m. spalio mėn.), agentūra netinkamai valdė interesų konfliktų situacijas, tačiau parengė vieną iš pažangiausių politikų ir procedūrų, pagal kurias deklaruojami, vertinami ir valdomi interesų konfliktai;

                  15.

                  džiaugiasi, kad agentūra po Audito Rūmų audito ir Specialiosios ataskaitos Nr. 15/2012 paskelbimo, taip pat biudžeto įvykdymą tvirtinančiai institucijai pateikus rekomendacijas 2010 m., ėmėsi nemažai veiksmų, visų pirma:

                              —

                              dar kartą 2012 m. persvarstė mokslinių komitetų narių ir ekspertų interesų konfliktų sprendimo metodus, jau persvarstytą ir 2011 m. rugsėjo 29 d. įsigaliojusią sistemą, (visų pirma siekiant nustatyti aiškesnes gaires) ir pradėjo ją taikyti 2012 m. balandžio 3 d.,

                              —

                              2011 m. rugsėjo 29 d. įvedė privalomą mokslinių komitetų narių deklaruotų interesų konfliktų tikrinimą; be to, visoms kandidatus atrenkančioms institucijoms suteikė galimybę patikrinti bet kurį ekspertą dar prieš agentūros atliekamą formalų eksperto dalyvavimo jos veikloje įvertinimą,

                              —

                              2012 m. balandžio 3 d. pradėjo taikyti persvarstytus valdybos interesų konfliktų sprendimo metodus (atsižvelgiant į taikomus mokslinių komitetų nariams / ekspertams),

                              —

                              parengė pasitikėjimo pažeidimo procedūras ir mokslinių komitetų nariams / ekspertams (įsigaliojo 2012 m. balandžio 3 d.), ir valdybos nariams (įsigaliojo 2012 m. birželio 7 d.),

                              —

                              siekiant skaidrumo, deklaruojami interesai iki šiol toliau tikslinami siekiant įtraukti bet kokį draudžiamą dalyvavimą, susijusį su susitikimų darbotvarkės punktais, ir registruojami (pradėta prieš 2012 m. gruodžio mėn.);

                  16.

                  ragina agentūrą toliau įgyvendinti Audito Rūmų rekomendacijas, kad būtų išvengta interesų konflikto įvairiose jos valdymo struktūrose ir veikloje, taip pat kas šešis mėnesius informuoti biudžeto įvykdymą tvirtinančią instituciją apie minėtų metodų ir procedūrų įgyvendinimą, taip pat apie bet kokius kitus veiksmus, susijusius interesų konflikto valdymu;

                  17.

                  ragina agentūrą pradėti struktūrinį dialogą su pilietine visuomene interesų konfliktų klausimu ir pakviesti atitinkamas organizacijas bent du kartus per metus diskutuoti bendro intereso klausimais, remiantis sutarta darbotvarke, ir informuoti biudžeto įvykdymą tvirtinančią instituciją apie šių svarstymų rezultatus;

                  18.

                  palankiai vertina agentūros įsipareigojimą per pirmąjį 2013 m. pusmetį atlikti savo persvarstytos politikos dėl interesų konfliktų valdymo įgyvendinimo vertinimą ir tai, kad šiuo metu rengiamos interesų konfliktų valdymo ex ante ir ex post patikros, kurios būtų atliekamos per antrą 2013 m. ketvirtį; ragina agentūrą informuoti biudžeto įvykdymą tvirtinančią instituciją apie atitinkamus rezultatus;

                  19.

                  teigiamai vertina tai, kad po to, kai 2012 m. birželio mėn. buvęs Teisės tarnybos vadovas paliko agentūrą ir pradėjo dirbti vyresniuoju patarėju JAV įsikūrusioje teisės įmonėje, kurios klientai – keletas farmacijos pramonės įmonių, agentūros vykdomasis direktorius pradėjo jo, kaip Teisės tarnybos vadovo, Jungtinio komiteto pirmininko, Drausminio komiteto pirmininko ir Viešųjų pirkimų ir sutarčių patariamojo komiteto nario, veiklos vertinimą; pripažįsta, kad nenustatyta interesų konflikto arba įsipareigojimų, nustatytų Tarnybos nuostatų 11 ir 11a straipsniuose, nesilaikymo įrodymų; palankiai vertina tai, kad laikydamasis Tarnybos nuostatų 16 straipsnio vykdomasis direktorius nustatė keletą apribojimų, taikomų buvusio Teisės tarnybos vadovo veiklai dvejus metus nuo jo darbo agentūroje pabaigos; ragina agentūrą biudžeto įvykdymą tvirtinančiai institucijai suteikti išsamios informacijos apie šiuos apribojimus;

         Vidaus auditas

                  20.

                  atkreipia dėmesį į tai, kad buvo atliktas išsamus rizikos vertinimas siekiant nustatyti audito prioritetus, taigi 2012 m. buvo atliktas auditas sutarta tema „Planavimas ir biudžeto sudarymas“, o Vidaus audito tarnyba (VAT) atliko auditą „Europos vaistų agentūros verslo veiklos tęstinumas“;

                  21.

                  pažymi, kad, atsižvelgdama į verslo veiklos audito rezultatais, VAT pateikė 13 rekomendacijų, septynios iš jų įvertintos kaip labai svarbios, penkios kaip svarbios ir viena kaip pageidautina; su pasitenkinimu pažymi, kad valdyba priėmė visas rekomendacijas ir kad VAT mano, kad agentūros veiksmų planas, kurį ji parengė siekdama įvykdyti tas rekomendacijas, yra tinkamas;

                  22.

                  pažymi, kad VAT taip pat atliko IT rizikos vertinimą, kurio metu įvertino savo patiriamą riziką ir pateikė esamos IT rizikos apžvalgą;

                  23.

                  pripažįsta, kad, aptariant ankstesnes rekomendacijas, kurias VAT pateikė agentūrai, ir jų įgyvendinimą iki 2011 m. gruodžio 31 d., devynios iš jų buvo labai svarbios neįgyvendintos rekomendacijos, pateiktos per ankstesnius auditus, aštuonias iš jų agentūra įgyvendino ir jas šiuo metu tikrina VAT, ir kad 2011 m. gruodžio 31 d. nebuvo likusios nė vienos neįgyvendintos itin svarbios rekomendacijos;

                  24.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (7) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 116.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 136, 2004 4 30, p. 1.

         (5)  OL L 357, 2002 12 31, p. 72.

         (6)  OL L 350, 2012 12 20, p. 82.

         (7)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2009 m. gruodžio 17 d. Europos Parlamento ir Tarybos sprendimas, iš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu. Energetikos srities projektų finansavimas, atsižvelgiant į Europos ekonomikos atkūrimo planą

text:
24.12.2009

               LT

               Europos Sąjungos oficialusis leidinys

               L 347/26

      EUROPOS PARLAMENTO IR TARYBOS SPRENDIMAS

   2009 m. gruodžio 17 d.
   iš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu. Energetikos srities projektų finansavimas, atsižvelgiant į Europos ekonomikos atkūrimo planą
   (2009/1005/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos Parlamento, Tarybos ir Komisijos 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 21 punktą, 22 punkto pirmą ir antrą pastraipas ir 23 punktą,
   atsižvelgdami į iš dalies pakeistą Komisijos pasiūlymą,
   kadangi:

               (1)

               2009 m. lapkričio 18 d. biudžeto derinimo posėdyje Europos Parlamentas, Taryba ir Komisija susitarė dėl papildomo energetikos srities ir plačiajuosčio interneto projektų finansavimo, taip pat investicijų, skirtų operacijoms, susijusioms su naujais uždaviniais, kurie nustatyti atliekant Bendrosios žemės ūkio politikos 2003 m. reformos laikotarpio vidurio vertinimą (padėties patikrinimą) (2), aktyviau vykdyti, procedūrų vadovaujantis Europos ekonomikos atkūrimo planu. Siekiant užtikrinti finansavimą, reikia persvarstyti 2007–2013 m. daugiametę finansinę programą vadovaujantis Tarpinstitucinio susitarimo 21, 22 ir 23 punktais ir 2010 m. 1a išlaidų subkategorijos įsipareigojimų asignavimų viršutinė ribą padidinti 1 779 mln. EUR galiojančiomis kainomis.

               (2)

               2010 m. 1a išlaidų subkategorijos viršutinės ribos padidinimas bus visiškai kompensuojamas sumažinus 1a, 1b, 2, 3a ir 5 išlaidų kategorijų 2009 m. įsipareigojimų asignavimų viršutines ribas ir 1b, 2 ir 5 išlaidų kategorijų 2010 m. įsipareigojimų asignavimų viršutines ribas.

               (3)

               Siekiant išlaikyti atitinkamą įsipareigojimų ir mokėjimų santykį, bus patikslintos metinės mokėjimų asignavimų viršutinės ribos. Patikslinimas bus neutralus.

               (4)

               Todėl atitinkamai turėtų būti iš dalies pakeistas Tarpinstitucinio susitarimo dėl biudžetinės drausmės ir patikimo finansų valdymo I priedas (3),

         NUSPRENDĖ:
   Vienintelis straipsnis
   Tarpinstitucinio susitarimo dėl biudžetinės drausmės ir patikimo finansų valdymo I priedas pakeičiamas šio sprendimo priedu.

      Priimta Strasbūre 2009 m. gruodžio 17 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         H. LINDBLAD

      (1)  OL C 139, 2006 6 14, p. 1.

      (2)  COM(2008) 800, COM(2008) 859, COM(2009) 171 ir OL L 132, 2009 5 29, p. 8.

      (3)  Šiuo tikslu šiame susitarime nurodyti skaičiai perskaičiuojami 2004 m. kainomis.

      PRIEDAS

         2007–2013 M. FINANSINĖ PROGRAMA

                  (mln. EUR, palyginamosiomis 2004 m. kainomis)

                  ĮSIPAREIGOJIMŲ ASIGNAVIMAI

                  2007

                  2008

                  2009

                  2010

                  2011

                  2012

                  2013

                  Iš viso
                  2007-2013

                                 1.

                              Tvarusis augimas

                     50 865

                     53 262

                     55 879

                     56 435

                     55 400

                     56 866

                     58 256

                     386 963

                              1a.

                              Konkurencingumas augimui ir užimtumui skatinti

                  8 404

                  9 595

                  12 018

                  12 580

                  11 306

                  12 122

                  12 914

                  78 939

                              1b.

                              Sanglauda augimui ir užimtumui skatinti

                  42 461

                  43 667

                  43 861

                  43 855

                  44 094

                  44 744

                  45 342

                  308 024

                                 2.

                              Gamtos išteklių išsaugojimas ir valdymas

                     51 962

                     54 685

                     51 023

                     53 238

                     52 528

                     51 901

                     51 284

                     366 621

                  iš jų: su rinka susijusios išlaidos ir tiesioginės išmokos

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                                 3.

                              Pilietybė, laisvė, saugumas ir teisingumas

                     1 199

                     1 258

                     1 375

                     1 503

                     1 645

                     1 797

                     1 988

                     10 765

                              3a.

                              Laisvė, saugumas ir teisingumas

                  600

                  690

                  785

                  910

                  1 050

                  1 200

                  1 390

                  6 625

                              3b.

                              Pilietybė

                  599

                  568

                  590

                  593

                  595

                  597

                  598

                  4 140

                                 4.

                              ES kaip pasaulinio masto veikėja

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                                 5.

                              Administravimas
                               (1)

                     6 633

                     6 818

                     6 816

                     6 999

                     7 255

                     7 400

                     7 610

                     49 531

                                 6.

                              Kompensacijos

                     419

                     191

                     190

                     800

                     IŠ VISO ĮSIPAREIGOJIMŲ ASIGNAVIMŲ

                     117 277

                     122 683

                     122 022

                     125 184

                     124 167

                     125 643

                     127 167

                     864 143

                  BNP procentinė dalis

                  1,08 %

                  1,09 %

                  1,06 %

                  1,06 %

                  1,03 %

                  1,02 %

                  1,01 %

                  1,048 %

                     IŠ VISO MOKĖJIMŲ ĮSIPAREIGOJIMŲ

                     115 142

                     119 805

                     109 091

                     119 245

                     116 884

                     120 575

                     119 784

                     820 526

                  BNP procentinė dalis

                  1,06 %

                  1,06 %

                  0,95 %

                  1,01 %

                  0,97 %

                  0,98 %

                  0,95 %

                  1,00 %

                  Galima marža

                  0,18 %

                  0,18 %

                  0,29 %

                  0,23 %

                  0,27 %

                  0,26 %

                  0,29 %

                  0,24 %

                  Nuosavų išteklių viršutinė riba, kaip BNP procentinė dalis

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  2007–2013 m. išlaidos pensijoms, įtrauktos į šiai išlaidų kategorijai skirtą didžiausią sumą, apskaičiuojamos neįskaitant darbuotojų įnašų į atitinkamą sistemą, sudaro ne daugiau kaip 500 mln. EUR 2004 m. kainomis.


title: 2006/286/EB: 2006 m. balandžio 12 d.  Komisijos sprendimas, paskiriantis Retųjų vaistų komiteto narius   (Tekstas svarbus EEE)

text:
13.4.2006

               LT

               Europos Sąjungos oficialusis leidinys

               L 104/54

      KOMISIJOS SPRENDIMAS

   2006 m. balandžio 12 d.
   paskiriantis Retųjų vaistų komiteto narius
   (Tekstas svarbus EEE)
   (2006/286/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gruodžio 16 d. Europos Parlamento ir Tarybos reglamentą (EB) Nr. 141/2000 dėl retųjų vaistų (1), ypač į jo 4 straipsnio 3 dalį,
   kadangi:

               (1)

               Retųjų vaistų komiteto (toliau – Komiteto), įsteigto pagal Reglamento (EB) Nr. 141/2000 4 straipsnį, narių kadencija baigiasi 2006 m. balandžio 15 d. Todėl reikėtų paskirti du naujus narius ir pratęsti kai kurių esamų narių kadenciją.

               (2)

               Europos vaistų agentūra rekomendavo tris kandidatus.

               (3)

               Komiteto nariai turėtų būti skiriami trejų metų laikotarpiui nuo 2006 m. balandžio 16 d.,

         NUSPRENDĖ:
   1 straipsnis
   1.   Retųjų vaistų komiteto (toliau – Komiteto) nare pacientų organizacijoms atstovauti trejų metų laikotarpiui nuo 2006 m. balandžio 16 d. skiriama:

               dr. Marie Pauline EVERS.

         2.   Komiteto nariais pacientų organizacijoms atstovauti dar trejų metų laikotarpiui nuo 2006 m. balandžio 16 d. skiriami:

               Birthe HOLM,

               Yann LE CAM.

         2 straipsnis
   1.   Atsižvelgiant į Europos vaistų agentūros rekomendaciją, Komiteto nare trejų metų laikotarpiui nuo 2006 m. balandžio 16 d. skiriama:

               dr. Julia DUNNE.

         2.   Atsižvelgiant į Europos vaistų agentūros rekomendaciją, Komiteto nariais dar 3 metų laikotarpiui nuo 2006 m. balandžio 16 d. skiriami:

               prof. Gianmartino BENZI,

               dr. David LYONS.

      Priimta Briuselyje, 2006 m. balandžio 12 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 18, 2000 1 22, p. 1.


title: 2011/728/: 2011 m. spalio 31 d. Europos centrinio banko sprendimas, kuriuo iš dalies keičiamas Sprendimas ECB/2010/15 dėl EFSF paskolų valstybėms narėms, kurių valiuta yra euro, administravimo, ir kuriuo iš dalies keičiamas Sprendimas ECB/2010/31 dėl mokėjimams, susijusiems su EFSF paskolomis valstybėms narėms, kurių valiuta yra euro, atlikti skirtų sąskaitų atidarymo (ECB/2011/16)

text:
8.11.2011

               LT

               Europos Sąjungos oficialusis leidinys

               L 289/35

         EUROPOS CENTRINIO BANKO SPRENDIMAS
   2011 m. spalio 31 d.
   kuriuo iš dalies keičiamas Sprendimas ECB/2010/15 dėl EFSF paskolų valstybėms narėms, kurių valiuta yra euro, administravimo, ir kuriuo iš dalies keičiamas Sprendimas ECB/2010/31 dėl mokėjimams, susijusiems su EFSF paskolomis valstybėms narėms, kurių valiuta yra euro, atlikti skirtų sąskaitų atidarymo
   (ECB/2011/16)
   (2011/728/ES)
   EUROPOS CENTRINIO BANKO VYKDOMOJI VALDYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 17 ir 21 straipsnius,
   kadangi:

               (1)

               2010 m. rugsėjo 21 d. Sprendimas ECB/2010/15 dėl EFSF paskolų valstybėms narėms, kurių valiuta yra euro, administravimo (1) įtvirtina nuostatas dėl piniginių lėšų sąskaitos atidarymo Europos Centriniame Banke (ECB) Europos finansinio stabilumo fondo (EFSF) vardu, kuri skirta susitarimų dėl paskolos programos (toliau – susitarimai dėl paskolos programos) veikimui pagal EFSF pagrindų susitarimą, kuris įsigaliojo 2010 m. rugpjūčio 4 d. (toliau – EFSF pagrindų susitarimas);

               (2)

               2010 m. gruodžio 20 d. Sprendimas ECB/2010/31 dėl mokėjimams, susijusiems su EFSF paskolomis valstybėms narėms, kurių valiuta yra euro, atlikti skirtų sąskaitų atidarymo (2) įtvirtina nuostatas dėl piniginių lėšų sąskaitų ECB atidarymo atitinkamos valstybės narės-paskolos gavėjos nacionalinio centrinio banko vardu susitarimų dėl paskolos programos veikimui pagal EFSF pagrindų susitarimą;

               (3)

               EFSF pagrindų susitarimas buvo iš dalies pakeistas papildymo ir pakeitimo susitarimu, kuris įsigaliojo 2011 m. spalio 18 d. Iš dalies pakeistu EFSF pagrindų susitarimu buvo sukurtos papildomos priemonės, kurias EFSF gali naudoti finansinei paramai teikti. Iš dalies pakeisto EFSF pagrindų susitarimo preambulės 2 pastraipoje ir 2 straipsnio 1 dalyje nustatyta, kad EFSF gali teikti paskolas, atsargumo priemones, priemones, kuriomis finansuojamas euro zonos valstybėje narėje esančių finansinių institucijų rekapitalizavimas (per paskolas tokių valstybių narių, įskaitant programoje nedalyvaujančias šalis, Vyriausybėms), priemones obligacijoms antrinėse rinkose pirkti ar priemones obligacijoms pirminėje rinkoje pirkti (visos tokios priemonės yra „finansinė pagalba“), kurios būtų teikiamos per susitarimus dėl finansinės pagalbos programos (toliau – susitarimai dėl finansinės pagalbos programos). Įsigaliojus iš dalies pakeistam EFSF pagrindų susitarimui, susitarimai dėl paskolos programos gali likti;

               (4)

               todėl reikia atitinkamai iš dalies pakeisti sprendimus ECB/2010/15 ir ECB/2010/31,

         PRIĖMĖ ŠĮ SPRENDIMĄ:
   1 straipsnis
   Sprendimas ECB/2010/15 iš dalies keičiamas taip:

               1.

               2 straipsnis pakeičiamas taip:
               „2 straipsnis
               Mokėjimų piniginių lėšų sąskaitoje priėmimas
               ECB tik tuomet priima mokėjimus į EFSF vardu atidarytą piniginių lėšų sąskaitą ar iš jos, jei šie mokėjimai susiję su susitarimais dėl paskolos programos arba susitarimais dėl finansinės pagalbos programos.“

               2.

               4 straipsnis pakeičiamas taip:
               „4 straipsnis
               Likutis piniginių lėšų sąskaitoje
               Po to, kai padaromi su bet kokiu susitarimu dėl paskolos programos ar susitarimu dėl finansinės pagalbos programos susiję mokėjimai, EFSF vardu atidarytoje piniginių lėšų sąskaitoje neturi būti likę jokio kreditinio likučio; prieš dieną, kurią turi būti padaryti su bet kokiu susitarimu dėl paskolos programos ar susitarimu dėl finansinės pagalbos programos susiję mokėjimai, į tokią piniginių lėšų sąskaitą negalima pervesti jokių sumų. EFSF vardu atidarytoje piniginių lėšų sąskaitoje niekada negali būti debetinio likučio. Todėl iš EFSF vardu atidarytos piniginių lėšų sąskaitos negalima atlikti jokių mokėjimų, viršijančių tos sąskaitos kreditinį likutį.“

         2 straipsnis
   Sprendimas ECB/2010/31 iš dalies keičiamas taip:

               1.

               1 straipsnis pakeičiamas taip:
               „1 straipsnis
               Piniginių lėšų sąskaitų atidarymas
               ECB, gavęs valstybės narės-paskolos gavėjos NCB prašymą, tokio NCB vardu gali atidaryti piniginių lėšų sąskaitas mokėjimams, susijusiems su susitarimais dėl paskolos programos ar susitarimais dėl finansinės pagalbos programos, apdoroti (toliau – NCB piniginių lėšų sąskaita).“

               2.

               2 straipsnis pakeičiamas taip:
               „2 straipsnis
               Mokėjimų priėmimas piniginių lėšų sąskaitose
               NCB piniginių lėšų sąskaita naudojama tik mokėjimams, susijusiems su susitarimu dėl paskolos programos ar susitarimu dėl finansinės pagalbos programos, apdoroti.“

         3 straipsnis
   Įsigaliojimas
   Šis sprendimas įsigalioja 2011 m. lapkričio 2 d.

      Priimta Frankfurte prie Maino 2011 m. spalio 31 d.

            ECB pirmininkas

         Jean-Claude TRICHET

      (1)  OL L 253, 2010 9 28, p. 58.

      (2)  OL L 10, 2011 1 14, p. 7.


title: 2009/698/EB: 2009 m. rugsėjo 4 d. Komisijos sprendimas, kuriuo nutraukiamas antidempingo tyrimas dėl importuojamų Baltarusijos, Turkijos ir Ukrainos kilmės suvirintų vamzdžių, vamzdelių ir tuščiavidurių profilių, kvadratinio ar stačiakampio skerspjūvio, iš geležies, išskyrus ketų, arba iš plieno, išskyrus nerūdijantį plieną

text:
9.9.2009

               LT

               Europos Sąjungos oficialusis leidinys

               L 237/34

      KOMISIJOS SPRENDIMAS

   2009 m. rugsėjo 4 d.
   kuriuo nutraukiamas antidempingo tyrimas dėl importuojamų Baltarusijos, Turkijos ir Ukrainos kilmės suvirintų vamzdžių, vamzdelių ir tuščiavidurių profilių, kvadratinio ar stačiakampio skerspjūvio, iš geležies, išskyrus ketų, arba iš plieno, išskyrus nerūdijantį plieną
   (2009/698/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį,
   pasikonsultavusi su Patariamuoju komitetu,
   kadangi:
   1.   PROCEDŪRA

   1.1.   Tyrimo inicijavimas

               (1)

               2008 m. lapkričio 13 d., vadovaudamasi pagrindinio reglamento 5 straipsniu, Komisija Europos Sąjungos oficialiajame leidinyje paskelbtu pranešimu (2) (toliau – pranešimas apie inicijavimą) inicijavo antidempingo tyrimą dėl importuojamų Baltarusijos, Turkijos ir Ukrainos (toliau – nagrinėjamosios šalys) kilmės suvirintų vamzdžių, vamzdelių ir tuščiavidurių profilių, kvadratinio ar stačiakampio skerspjūvio, iš geležies, išskyrus ketų, arba iš plieno, išskyrus nerūdijantį plieną (toliau – tuščiaviduriai profiliai).

               (2)

               Tyrimas buvo inicijuotas gavus 2008 m. rugsėjo 29 d. Europos Sąjungos suvirintų plieno vamzdžių pramonės interesus ginančio komiteto (toliau – skundo pateikėjas) skundą, pateiktą gamintojų, kurie pagamina didžiausią dalį (šiuo atveju daugiau nei 25 %) visų Bendrijoje pagaminamų tuščiavidurių profilių, vardu. Skunde buvo pateikta nagrinėjamųjų šalių kilmės tuščiavidurių profilių dempingo ir dėl to patirtos materialinės žalos prima facie įrodymų, kurių pakako tyrimo inicijavimui pagrįsti.

         1.2.   Susijusios šalys ir tikrinamieji vizitai

               (3)

               Komisija apie tyrimo inicijavimą oficialiai pranešė skundo pateikėjui, visiems žinomiems Bendrijos gamintojams, žinomiems susijusiems importuotojams ir (arba) prekiautojams ir naudotojams, eksportuojantiems gamintojams, jų asociacijoms, nagrinėjamųjų šalių institucijoms ir žinomiems numatytos analogiškos šalies (JAV) panašaus produkto gamintojams. Suinteresuotosioms šalims buvo sudaryta galimybė per pranešime apie inicijavimą nustatytą laikotarpį raštu pareikšti nuomonę ir pateikti prašymą išklausyti. Visos suinteresuotosios šalys, pateikusios prašymą išklausyti ir jame nurodžiusios svarbias priežastis, dėl kurių reikėtų jas išklausyti, buvo išklausytos.

               (4)

               Kad Baltarusijos eksportuojantys gamintojai panorėję galėtų pateikti prašymą taikyti individualų režimą (toliau – IR), Komisija žinomiems susijusiems Baltarusijos eksportuojantiems gamintojams ir Baltarusijos institucijoms nusiuntė prašymo formas. Dvi Baltarusijos bendrovių grupės prašė taikyti IR pagal pagrindinio reglamento 9 straipsnio 5 dalį.

               (5)

               Atsižvelgiant į tai, kad šiame tyrime dalyvauja akivaizdžiai daug Turkijos ir Ukrainos eksportuojančių gamintojų, Bendrijos gamintojų ir importuotojų, pranešime apie inicijavimą numatyta atlikti atranką pagal pagrindinio reglamento 17 straipsnį. Kad Komisija galėtų nuspręsti, ar atranka būtų būtina (o jei būtina, kad galėtų atrinkti bendroves), Turkijos ir Ukrainos eksportuojančių gamintojų, Bendrijos gamintojų, importuotojų ir jų vardu veikiančių atstovų paprašyta per 15 dienų nuo pranešimo apie inicijavimą paskelbimo dienos pranešti apie save ir, kaip nurodyta pranešime apie inicijavimą, pateikti pagrindinę informaciją apie savo veiklą, susijusią su nagrinėjamuoju produktu.

               (6)

               Iš 13 į atrankos klausimus atsakiusių Turkijos bendrovių ar bendrovių grupių atrinktos keturios bendrovės ar bendrovių grupės. Tačiau, atliekant atranką, viena iš atrinktų bendrovių nepateikė informacijos apie du susijusius Turkijos gamintojus; šią informaciją ji pateikė daug vėliau. Vis dėlto, dviems susijusioms bendrovėms buvo suteikta papildoma galimybė pateikti išsamius klausimyno atsakymus. Tačiau susijusių bendrovių pateikta informacija nebuvo išsami, todėl nebuvo įmanoma apskaičiuoti dempingo. Todėl bendrovė nebuvo atrinkta. Kitas Turkijos gamintojas iš pradžių nebuvo atrinktas, tačiau paprašė atlikti individualų nagrinėjimą pagal pagrindinio reglamento 17 straipsnio 3 dalį ir per nustatytą laikotarpį atsakė į visus klausimyno atsakymus. Tada jis buvo atrinktas. Keturių atrinktų bendrovių eksportuotas kiekis sudarė 63 % viso per tiriamąjį laikotarpį iš Turkijos į Bendriją eksportuotų tuščiavidurių profilių kiekio. Su susijusiomis šalimis konsultuotasi pagal pagrindinio reglamento 17 straipsnio 2 dalį, prieštaravimų negauta.

               (7)

               Kalbant apie Ukrainą, dvi Ukrainos bendrovių grupės ir trečia bendrovė atsakė į atrankos klausimus ir išreiškė norą bendradarbiauti tyrime. Šių bendrovių eksportas į Bendriją tiriamuoju laikotarpiu sudarė apie 30 % iš Ukrainos importuojamo tuščiavidurių profilių kiekio, kaip nurodyta Eurostato duomenų bazėje. Atsižvelgiant į nedidelį bendradarbiaujančių bendrovių skaičių, nuspręsta išsamiai patikrinti tris bendradarbiaujančius eksportuojančius gamintojus ir netaikyti atrankos.

               (8)

               Komisija visų žinomų tuščiavidurių profilių importuotojų paprašė pateikti informaciją apie nagrinėjamojo produkto importą ir pardavimą. Kadangi bendradarbiauti pasisiūlė aštuoni importuotojai, atranka nebuvo taikoma.

               (9)

               Pagal pagrindinio reglamento 17 straipsnį Bendrijos importuotojai buvo atrinkti remiantis didžiausiu tipišku EB pagamintu ir Bendrijos rinkoje parduotu tuščiavidurių profilių kiekiu, kurį galima pagrįstai išnagrinėti per turimą laikotarpį. Remdamasi Bendrijos gamintojų pateikta informacija, Komisija atrinko keturias bendroves, kurių gamybos ir pardavimo Bendrijoje kiekis buvo didžiausias. Atrinktų bendrovių grupių gaminamas kiekis sudarė 52 % viso apskaičiuoto Bendrijoje gaminamo tuščiavidurių profilių kiekio. Su susijusiomis šalimis konsultuotasi pagal pagrindinio reglamento 17 straipsnio 2 dalį, prieštaravimų negauta. Be to, likę Bendrijos gamintojai turėjo pateikti tam tikrus bendruosius duomenis žalos analizei atlikti. Tačiau vienas atrinktas Bendrijos gamintojas nepateikė klausimyno atsakymų ir nusprendė nebendradarbiauti toliau atliekant tyrimą. Kadangi, įtraukus keletą kitų bendradarbiauti pasisiūliusių Bendrijos gamintojų, atrinktų bendrovių tipiškumas pasikeistų labai nežymiai, vietoj šios atrinktos bendrovės, kuri per tyrimą bendradarbiavimą nutraukė, buvo nuspręsta kitų bendrovių neįtraukti.

               (10)

               Komisija nusiuntė klausimynus atrinktiems Turkijos eksportuojantiems gamintojams, Baltarusijos ir Ukrainos bendradarbiaujantiems eksportuojantiems gamintojams, vieninteliam JAV įsikūrusiam gamintojui, kuris pasisiūlė bendradarbiauti, siekiant nustatyti Baltarusijai taikytiną normaliąją vertę, atrinktiems Bendrijos gamintojams, visiems bendradarbiauti pasisiūliusiems importuotojams ir visiems žinomiems naudotojams. Į klausimynus atsakė trys atrinktos keturiolikai Bendrijos gamintojų atstovaujančios bendrovių grupės, keturios Turkijos bendrovių grupės, vienas atskiras Turkijos eksportuojantis gamintojas, kuris priklauso bendrovių grupei, dvi Ukrainos bendrovių grupės ir trečias bendradarbiaujantis Ukrainos gamintojas, du Baltarusijos eksportuojantys gamintojai, kurie taip pat pateikė IR prašymo formas, ir keturi jų importuotojai ir (arba) eksporto savininkai pardavimo pagal žaliavų perdirbimo sutartį atveju, bendradarbiaujantis JAV gamintojas, trys nesusiję Bendrijos importuotojai ir vienas Bendrijos naudotojas. Be to, penki likę Bendrijos gamintojai pateikė reikalaujamus bendruosius duomenis.

               (11)

               Komisija rinko ir tikrino visą informaciją, kuri, jos manymu, yra reikalinga siekiant padaryti išvadas dėl dempingo, jo daromos žalos ir Bendrijos interesų. Tikrinamieji vizitai surengti toliau nurodytų bendrovių patalpose.

                           a)

                           Bendrijos gamintojai:

                                       —

                                       „Condesa Fabril“; Legutjanas, Alava, Ispanija,

                                       —

                                       „Corus Tubes BV“, Osterhautas, Nyderlandai,

                                       —

                                       „Corus Tubes UK“, Korbis, Jungtinė Karalystė,

                                       —

                                       „Lorraine Tubes“, Leksi, Prancūzija,

                                       —

                                       „Marcegaglia SPA“, Gacoldo delji Ipolitis, Mantuja, Italija;

                           b)

                           Turkijos eksportuojantys gamintojai:

                                       —

                                       „Erbosan Erciyas Boru Sanayii ve Ticaret A.Ș.“, Kaiseris,

                                       —

                                       „Noksel Çelik Boru Sanayi A.Ș.“, Ankara,

                                       —

                                       „MMZ Ohnur Boru Profil Üretim San. ve Tic.“ A.Ș., Stambulas,

                                       —

                                       „Yücel Boru ve Profil Endüstrisi A.Ș.“ ir susijęs prekiautojas „Yücel Boru Ihracat Ithalat ve Pazarlama A.Ș.“, Stambulas;

                           c)

                           Ukrainos eksportuojantys gamintojai:

                                       —

                                       „Lugansk Tube Works“ ir susijusios bendrovės, Luganskas ir Dniepropetrovskas;

                           d)

                           nesusiję Bendrijos importuotojai:

                                       —

                                       „Kromat Trading Ltd.“, Londonas, Jungtinė Karalystė;

                                       —

                                       „JSC Azovlitas“, Kaunas, Lietuva.

         1.3.   Tiriamasis laikotarpis

               (12)

               Atliekant dempingo ir žalos tyrimą nagrinėtas 2007 m. spalio 1 d. – 2008 m. rugsėjo 30 d. laikotarpis (toliau – tiriamasis laikotarpis arba TL). Tiriant žalai įvertinti svarbias tendencijas buvo nagrinėjamas laikotarpis nuo 2005 m. sausio 1 d. iki tiriamojo laikotarpio pabaigos (toliau – nagrinėjamasis laikotarpis).

         1.4.   Nagrinėjamasis produktas

               (13)

               Tariamai dempingo kaina importuojamas produktas yra Baltarusijos, Turkijos ir Ukrainos kilmės suvirinti vamzdžiai, vamzdeliai ir tuščiaviduriai profiliai, kvadratinio ar stačiakampio skerspjūvio, iš geležies, išskyrus ketų, arba iš plieno, išskyrus nerūdijantį plieną, išskyrus vamzdynų vamzdžius, tinkamus naudoti magistraliniams naftotiekiams arba dujotiekiams tiesti, bei apsauginius vamzdžius ir vamzdynų vamzdžius, tinkamus naudoti naftos ir dujų gręžiniams (toliau – nagrinėjamasis produktas), kurių KN kodai paprastai yra 7306 61 92 ir 7306 61 99. Produktas dažnai nurodomas kaip tuščiaviduriai profiliai.

               (14)

               Tuščiavidurius profilius statybų pramonė daugiausia naudoja konstrukcijoms, apkrovų laikymo elementams, laivų, kranų, krovimo įrangų, priekabų, sunkvežimių, ūkio įrengimų ir pan. konstrukcinėms dalims gaminti. Jie taip pat gali būti naudojami kaip metalinių baldų, sporto ir laisvalaikio įrangos, žaislų, metalinių durų ir langų, lentynų, sandėliavimo, pakavimo ir pan. dalys.

         2.   SKUNDO ATSIĖMIMAS IR TYRIMO NUTRAUKIMAS

               (15)

               2009 m. birželio 3 d. Komisijai skirtu raštu skundo pateikėjas oficialiai atsiėmė skundą. Skundo pateikėjo teigimu, faktas, kad dabartinė Bendrijos pramonės padėtis rinkoje ir ta rinkos padėtis, kai skundas buvo pateiktas, labai skiriasi, paskatino atsiimti skundą, atsižvelgiant į tai, kad neseniai tikra ir akivaizdi šio produkto paklausa ES sumažėjo ir dėl to sumažėjo importuojamo produkto kiekis. Atsižvelgdamas į šiuos rinkos padėties pokyčius, skundo pateikėjas nenori tęsti dabartinės bylos, kuri paremta išsamia dabartinės rinkos sąlygų nebeparodančia istorinių duomenų analize. Skundo pateikėjo teigimu, tokiomis aplinkybėmis geriau reaguoti į visus nesąžiningos ir žalingos prekybos atvejus pateikiant, jei ateityje to reiktų, naują skundą, kuriuo būtų galima galutinai išspręsti visas iškilusias problemas.

               (16)

               Be to, skundo pateikėjas teigė, kad, jei produkto vėl būtų importuojama daugiau, šioje situacijoje dėl tokio importuojamo produkto kiekio galėtų būti suabejota Bendrijos pramonės perspektyvumu.

               (17)

               Reikia pastebėti, kad dabartinei ES ir nagrinėjamųjų šalių padėčiai, susijusiai su nagrinėjamuoju produktu, būdingi precedento neturintys pagrindinių ekonominių kriterijų pokyčiai. Šiomis aplinkybėmis sunku daryti pagrįstas prielaidas dėl rinkos plėtros trumpu ir vidutiniu laikotarpiu, be to, ekonominė padėtis yra nepastovi ir žalingo dempingo galimybės negalima atmesti. Atsižvelgiant į neužtikrintas bendros rinkos sąlygas, manoma, kad tikslinga stebėti nagrinėjamojo produkto importą į ES. Komisija, vadovaudamasi atlikus šią stebėseną gautais duomenimis, esant reikalui galės greitai reaguoti. Pavyzdžiui, duomenis būtų galima panaudoti inicijuojant naują tyrimą, jei būtų patenkintos pagrindinio reglamento 5 straipsnyje išdėstytos sąlygos, t. y. jei būtų pakankamai prima facie žalingo dempingo įrodymų.

               (18)

               Be to, Komisija pažymi, kad, jei dėl šio produkto būtų pradėtas naujas tyrimas ir susidarytų tinkamos aplinkybės, gali būti tikslinga atlikti skubų tyrimą. Pagrindinio reglamento 7 straipsnio 1 dalyje ši galimybė išties suteikiama, nes gana greitai po tyrimo inicijavimo galima pradėti taikyti laikinąsias priemones.

               (19)

               Stebėjimo laikotarpis neturėtų trukti ilgiau nei 24 mėnesius nuo paskelbimo apie dabartinio tyrimo nutraukimą.

               (20)

               Remiantis pagrindinio reglamento 9 straipsnio 1 dalimi, tyrimas gali būti nutrauktas, jei skundas atsiimamas ir jeigu toks nutraukimas neprieštarauja Bendrijos interesams.

               (21)

               Šiuo atžvilgiu pažymima, kad minėtos dabartinės padėties, susijusios su nagrinėjamuoju produktu, analizės ir kiekvieno naujo galimo tyrimo atveju neatmetama galimybė skundo pateikėjui atsiimti skundą. Todėl Komisija nusprendė, kad dabartinį tyrimą reikėtų nutraukti, nes, atliekant tyrimą, nebuvo nustatyta jokių aplinkybių, įrodančių, kad nutraukus tyrimą būtų pažeisti Bendrijos interesai. Apie tai buvo pranešta suinteresuotosioms šalims ir suteikta galimybė teikti pastabas. Tačiau negauta jokių pastabų, kurios galėtų turėti įtakos šiam sprendimui.

               (22)

               Todėl Komisija daro išvadą, kad antidempingo tyrimas dėl importuojamų Baltarusijos, Turkijos ir Ukrainos kilmės suvirintų vamzdžių, vamzdelių ir tuščiavidurių profilių, kvadratinio ar stačiakampio skerspjūvio, iš geležies, išskyrus ketų, arba iš plieno, išskyrus nerūdijantį plieną, turėtų būti nutrauktas nenustatant antidempingo priemonių,

         NUSPRENDĖ:
   1 straipsnis
   Antidempingo tyrimas dėl importuojamų Baltarusijos, Turkijos ir Ukrainos kilmės suvirintų vamzdžių, vamzdelių ir tuščiavidurių profilių, kvadratinio ar stačiakampio skerspjūvio, iš geležies, išskyrus ketų, arba iš plieno, išskyrus nerūdijantį plieną, išskyrus vamzdynų vamzdžius, tinkamus naudoti magistraliniams naftotiekiams arba dujotiekiams tiesti, bei apsauginius vamzdžius ir vamzdynų vamzdžius, tinkamus naudoti naftos ir dujų gręžiniams, kurių KN kodai paprastai yra 7306 61 92 ir 7306 61 99, nutraukiamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2009 m. rugsėjo 4 d.

            Komisijos vardu

         Catherine ASHTON

            Komisijos narė

      (1)  OL L 56, 1996 3 6, p. 1.

      (2)  OL C 290, 2008 11 13, p. 13.


title: 2010 m. gegužės 5 d. Europos Parlamento sprendimas dėl Europos geležinkelių agentūros 2008 finansinių metų biudžeto įvykdymo patvirtinimo

text:
25.9.2010

               LT

               Europos Sąjungos oficialusis leidinys

               L 252/178

         EUROPOS PARLAMENTO SPRENDIMAS
   2010 m. gegužės 5 d.
   dėl Europos geležinkelių agentūros 2008 finansinių metų biudžeto įvykdymo patvirtinimo
   (2010/534/ES)
   EUROPOS PARLAMENTAS,
   atsižvelgdamas į Europos geležinkelių agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos geležinkelių agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ypač į jo 185 straipsnį,
   atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelių agentūrą (3), ypač į jo 39 straipsnį,
   atsižvelgdamas į Komisijos 2002 m. lapkričio 19 d. reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, nurodytoms Tarybos reglamento (EB, Euratomas) Nr. 1605/2002 (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7-0084/2010),

               1.

               patvirtina Europos geležinkelių agentūros vykdančiajam direktoriui, kad Agentūros 2008 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos geležinkelių agentūros vykdančiajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 89.

      (2)  OL L 248, 2002 9 16, p. 1.

      (3)  OL L 164, 2004 4 30, p. 1.

      (4)  OL L 357, 2002 12 31, p. 72.
    ---documentbreak---

               25.9.2010

               LT

               Europos Sąjungos oficialusis leidinys

               L 252/179

         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl Europos geležinkelių agentūros 2008 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos geležinkelių agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos geležinkelių agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7–0061/2010),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ypač į jo 185 straipsnį,
   atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelių agentūrą (3), ypač į jo 39 straipsnį,
   atsižvelgdamas į Komisijos 2002 m. lapkričio 19 d. reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, nurodytoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7–0084/2010),

               A.

               kadangi Audito Rūmai pranešė, jog jiems pateiktas pagrįstas patikinimas, kad 2008 finansinių metų metinės finansinės ataskaitos yra patikimos ir vykdytos finansinės operacijos yra teisėtos ir tvarkingos;

               B.

               kadangi Parlamentas 2009 m. balandžio 23 d. priėmė sprendimą Europos geležinkelių agentūros vykdančiajam direktoriui patvirtinti, kad Agentūros 2008 finansinių metų biudžetas įvykdytas (5), ir kadangi prie biudžeto įvykdymo patvirtinimo pridėtoje rezoliucijoje, be kita ko:

                           —

                           atkreipia dėmesį į tai, jog Audito Rūmų 2006 m. metinėje ataskaitoje nurodyta, kad Agentūros 2007 finansinių metų galutinis biudžetas siekė 16 600 000 EUR, įskaitant 1 900 000 EUR rezervą; taip pat atkreipia dėmesį į tai, kad 2007 m. pabaigoje reikėjo panaikinti 3 400 000 EUR asignavimus, įskaitant rezervą, ir kad, be to, 2 700 000 EUR buvo perkelta į 2008 m.,

                           —

                           yra susirūpinęs, kadangi Audito Rūmai išvadoje nurodė, kad nepanaudota daugiau kaip 35 % galutinių asignavimų, ir tai, Audito Rūmų nuomone, rodo, kad Agentūros naudojamos planavimo ir biudžeto sudarymo procedūros turi itin didelių trūkumų,

                           —

                           ragina Agentūrą, atsižvelgiant į Reglamento (EB, Euratomas) Nr. 2343/2002 15 straipsnio 5 dalį, įgyvendinti griežtą grynųjų pinigų valdymą siekiant užtikrinti, kad jos grynųjų pinigų likučiams būtų taikomi tik tinkamai pagrįsti reikalavimai, ir itin daug dėmesio skirti grynųjų pinigų valdymui pagerinti,

               1.

               džiaugiasi tuo, kad Audito Rūmai Agentūros 2008 m. finansines ataskaitas įvertino kaip patikimas ir apskritai finansines operacijas, kuriomis jos pagrįstos, – kaip teisėtas ir tvarkingas;

               2.

               pažymi, kad Agentūra iš Europos Sąjungos 2008 m. biudžeto gavo 18 000 000 EUR įsipareigojimų ir mokėjimų asignavimų;

      Veikla

               3.

               ragina Agentūrą lentelėje, pridedamoje prie kitos Audito Rūmų ataskaitos, pateikti operacijų, atliktų metais, kuriems turi būti patvirtinamas biudžeto įvykdymas, palyginimą su ankstesnių metų operacijomis siekiant biudžeto įvykdymą tvirtinančiai institucijai suteikti galimybę geriau įvertinti Agentūros veiklą skirtingais metais;

               4.

               pabrėžia, jog svarbu, kad Agentūra planuodama nustatytų SMART tikslus ir RACER rodiklius tam, kad būtų galima įvertinti jos veiklos rezultatus; vis dėlto pažymi, jog Agentūra teigia, kad sudarydama 2009 m. programą jau atsižvelgė į šias pastabas; be to, ragina Agentūrą apsvarstyti Gantto diagramos naudojimo galimybę planuojant visą savo veiklą tam, kad būtų galima glaustai registruoti laiką, kurio visiems darbuotojams reikia projektui įgyvendinti, ir skatinti pirmenybę teikti į rezultatus orientuotam metodui;

               5.

               atkreipia dėmesį į Audito Rūmų pastabą, jog dėl to, kad Agentūra vykdo veiklą dviejose vietose (Lilyje ir Valensjene), jos išlaidos padidėja;

      Asignavimų perkėlimas

               6.

               pažymi, jog Audito Rūmai nustatė, kad daugiau kaip 4 100 000 EUR perkelta į 2009 m., iš jų maždaug 3 900 000 EUR susiję su administravimo ir veiklos išlaidomis (ši suma sudaro 57 % metinių asignavimų, numatytų pagal II ir III antraštines dalis); pabrėžia, jog tokia padėtis rodo, kad Agentūra turi sunkumų planuodama savo veiklą ir valdydama numatytą biudžetą;

      Viešųjų pirkimų procedūros

               7.

               išreiškia susirūpinimą dėl Audito Rūmams atlikus auditą nustatytų viešųjų pirkimų procedūrų trūkumų;

               8.

               džiaugiasi, kad Agentūra parengė veiksmų planą, kuriame numatoma, kaip pataisyti Audito Rūmų nustatytus viešųjų pirkimų procedūrų vykdymo trūkumus, ir kaip suteikti šioms procedūroms skaidrumo;

      Vidaus auditas

               9.

               pažymi, kad nuo 2006 m. įgyvendinta 32 iš 36 rekomendacijų, kurias pateikė Vidaus audito tarnyba (VAT); viena iš keturių rekomendacijų, kurios šiuo metu įgyvendinamos, yra laikoma visų svarbiausia, o trys – labai svarbiomis; taigi ragina Agentūrą pradėti taikyti tam tikrus kontrolės standartus, susijusius su bankų parašais, pareigų atskyrimu, vadinamosiomis pažeidžiamomis pareigomis ir įgaliojimų perdavimo palaikymu;

               10.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2010 m. gegužės 5 d. rezoliucijoje (6) dėl ES agentūrų veiklos, finansų valdymo ir kontrolės.

      (1)  OL C 304, 2009 12 15, p. 89.

      (2)  OL L 248, 2002 9 16, p. 1.

      (3)  OL L 164, 2004 4 30, p. 1.

      (4)  OL L 357, 2002 12 31, p. 72.

      (5)  OL L 255, 2009 9 26, p. 167.

      (6)  Priimti tekstai, P7_TA(2010)0139 (žr. šio Oficialiojo leidinio p. 241).


title: 2014/143/ES: 2014 m. kovo 11 d. Tarybos sprendimas dėl Europos Sąjungos pozicijos Žemės ūkio jungtiniame komitete, įsteigtame remiantis Europos bendrijos ir Šveicarijos Konfederacijos susitarimu dėl prekybos žemės ūkio produktais, dėl to komiteto sprendimo Nr. 2/2003 pakeitimo

text:
17.3.2014

               LT

               Europos Sąjungos oficialusis leidinys

               L 78/1

      TARYBOS SPRENDIMAS

   2014 m. kovo 11 d.
   dėl Europos Sąjungos pozicijos Žemės ūkio jungtiniame komitete, įsteigtame remiantis Europos bendrijos ir Šveicarijos Konfederacijos susitarimu dėl prekybos žemės ūkio produktais, dėl to komiteto sprendimo Nr. 2/2003 pakeitimo
   (2014/143/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos bendrijos ir Šveicarijos Konfederacijos susitarimas dėl prekybos žemės ūkio produktais (1) (toliau – Susitarimas) įsigaliojo 2002 m. birželio 1 d.;

               (2)

               šeštuoju Susitarimo straipsniu įsteigtas Žemės ūkio jungtinis komitetas (toliau – Komitetas), atsakingas už Susitarimo administravimą ir užtikrinantis sklandų jo taikymą;

               (3)

               remdamasis Susitarimo 6 straipsnio 4 dalimi, Nr. 1/2003 Komitetas patvirtino savo darbo tvarkos taisykles (2);

               (4)

               Remiantis Susitarimo 6 straipsnio 7 dalimi, buvo sudaryta keletas darbo grupių, reikalingų Susitarimo priedams administruoti, tarp kurių – darbo grupė dėl kilmės vietos nuorodų (SKVN) ir geografinių nuorodų apsaugos (SGN) (toliau – SKVN ir SGN darbo grupė), ir Komiteto Sprendimu Nr. 2/2003 (3) patvirtinti šių grupių įgaliojimai. Remiantis šio sprendimo priedu, pagrindinė SKVN ir SGN darbo grupės užduotis – nagrinėti, kaip abi šalys užtikrina SKVN ir SGN apsaugą;

               (5)

               2011 m. Sąjunga ir Šveicarija sudarė susitarimą dėl kilmės vietos nuorodų ir geografinių nuorodų apsaugos (4), kuriuo iš dalies keičiamas Susitarimas, pridedant 12 priedą dėl žemės ūkio produktų ir maisto produktų kilmės vietos nuorodų ir geografinių nuorodų apsaugos;

               (6)

               SKVN ir SGN darbo grupė surengė posėdį, kad apsvarstytų visų pirma Sprendimo Nr. 2/2003 dalinį pakeitimą, susijusį su darbo grupės įgaliojimais, siekiant atsižvelgti į tą Susitarimo pakeitimą;

               (7)

               Dera nustatyti Sąjungos Komitete dėl Sprendimo Nr. 2/2003 dalinio pakeitimo;

               (8)

               Todėl Sąjungos pozicija Komitete turėtų būti pagrįsta Sprendimo projektu, kuris pridedamas,

         PRIĖMĖ ŠĮ SPRENDIMĄ:
   1 straipsnis
   Sąjungos pozicija Žemės ūkio jungtiniame komitete pagrįsta Komiteto sprendimo projektu, kuris pridedamas prie šio sprendimo.
   Dėl techninių sprendimo projekto pakeitimų Sąjungos atstovai Komitete gali sutarti be tolesnio Tarybos sprendimo.
   2 straipsnis
   Komiteto sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. kovo 11 d.

            Tarybos vardu

            Pirmininkas

         G. STOURNARAS

      (1)  OL L 114, 2002 4 30, p. 132.

      (2)  2003 m. spalio 21 d. Žemės ūkio jungtinio komiteto, įsteigto remiantis Europos bendrijos ir Šveicarijos Konfederacijos susitarimu dėl prekybos žemės ūkio produktais, sprendimas Nr. 1/2003 dėl darbo tvarkos taisyklių (OL L 303, 2003 11 21, p. 24).

      (3)  2003 m. spalio 21 d. Žemės ūkio jungtinio komiteto, įsteigto remiantis Europos bendrijos ir Šveicarijos Konfederacijos susitarimu dėl prekybos žemės ūkio produktais, sprendimas Nr. 2/2003 dėl darbo grupių sudarymo ir šių grupių įgaliojimų priėmimo (OL L 303, 2003 11 21, p. 27).

      (4)  Europos Sąjungos ir Šveicarijos Konfederacijos susitarimo dėl žemės ūkio produktų ir maisto produktų kilmės vietos nuorodų ir geografinių nuorodų apsaugos, kuriuo iš dalies keičiamas Europos bendrijos ir Šveicarijos Konfederacijos susitarimas dėl prekybos žemės ūkio produktais (OL L 297, 2011 11 16, p. 3).

      PROJEKTAS
      ŽEMĖS ŪKIO JUNGTINIO KOMITETO SPRENDIMAS Nr. …/2014
      … m. … … d.
      dėl 2003 m. spalio 21 d. Žemės ūkio jungtinio komiteto, įsteigto remiantis Europos bendrijos ir Šveicarijos Konfederacijos susitarimu dėl prekybos žemės ūkio produktais, sprendimo Nr. 2/2003 dėl darbo grupių sudarymo ir šių grupių įgaliojimų priėmimo dalinio pakeitimo
      ŽEMĖS ŪKIO JUNGTINIS KOMITETAS,
      atsižvelgdamas į Europos bendrijos ir Šveicarijos Konfederacijos susitarimą dėl prekybos žemės ūkio produktais, ypač į jo 6 straipsnio 7 dalį,
      kadangi:

                  (1)

                  Europos bendrijos ir Šveicarijos Konfederacijos susitarimas dėl prekybos žemės ūkio produktais (toliau – Susitarimas) įsigaliojo 2002 m. birželio 1 d.;

                  (2)

                  Susitarimo 12 priedas susijęs su žemės ūkio produktų ir maisto produktų kilmės vietos nuorodų ir geografinių nuorodų apsauga;

                  (3)

                  remiantis Susitarimo 12 priedo 15 straipsnio 6 dalimi, SKVN ir SGN darbo grupė padeda Žemės ūkio jungtiniam komitetui (toliau – Komitetas) pastarojo prašymu;

                  (4)

                  Komiteto sprendimu Nr. 2/2003 buvo sudarytos darbo grupės ir patvirtinti šių grupių įgaliojimai;

                  (5)

                  2011 m. gruodžio 1 d. patvirtinus Susitarimą dėl žemės ūkio produktų ir maisto produktų kilmės vietos nuorodų ir geografinių nuorodų apsaugos, kuriuo į Susitarimą įtrauktas 12 priedas, reikėtų iš dalies pakeisti Komiteto sprendimą Nr. 2/2003, visų pirma nuostatas, susijusias su pagrindu pagal Susitarimą ir SKVN ir SGN darbo grupės įgaliojimais,

            NUSPRENDĖ:
      1 straipsnis
      2003 m. spalio 21 d. Žemės ūkio jungtinio komiteto sprendimo Nr. 2/2003 dėl darbo grupių sudarymo ir šių grupių įgaliojimų priėmimo priedas, susijęs su SKVN ir SGN darbo grupe, iš dalies keičiamas taip:

                  (1)

                  dalis „SKVN / SGN darbo grupė“ pakeičiama taip:
                  „SKVN / SGN darbo grupė

                     Pagrindas pagal Susitarimą (12 priedas)

                  12 priedo dėl žemės ūkio produktų ir maisto produktų kilmės vietos nuorodų ir geografinių nuorodų apsaugos 15 straipsnio 6 pastraipa.
                  Darbo grupės įgaliojimai pagal 15 straipsnį

                              1.

                              Nagrinėti visus su 12 priedu ir jo įgyvendinimu susijusius klausimus.

                              2.

                              Periodiškai nagrinėti šalių vidaus įstatymų ir kitų teisės aktų, taikomų 12 priede nurodytose srityse, pokyčius.

                              3.

                              Jungtiniam komitetui teikti 12 priedo priedėlių pritaikymo ir atnaujinimo pasiūlymus.“

            2 straipsnis
      Šis sprendimas įsigalioja 2014 m. … …

         Priimta …

               Žemės ūkio jungtinio komiteto vardu

               Europos Sąjungos delegacijos vadovas

               Šveicarijos delegacijos vadovas

               Komiteto sekretorius


title: 2007 m. gegužės 15 d. Politinio ir saugumo komiteto sprendimas EUPT/1/2007 dėl ES planavimo grupės (EUPT Kosovas) dėl galimos ES krizės valdymo operacijos teisinės valstybės ir galimose kitose srityse Kosove vadovo įgaliojimų pratęsimo

text:
25.5.2007

               LT

               Europos Sąjungos oficialusis leidinys

               L 133/49

      POLITINIO IR SAUGUMO KOMITETO SPRENDIMAS EUPT/1/2007
   2007 m. gegužės 15 d.
   dėl ES planavimo grupės (EUPT Kosovas) dėl galimos ES krizės valdymo operacijos teisinės valstybės ir galimose kitose srityse Kosove vadovo įgaliojimų pratęsimo
   (2007/358/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio,
   atsižvelgdamas į 2006 m. balandžio 10 d. Tarybos bendruosius veiksmus 2006/304/BUSP dėl ES planavimo grupės (EUPT Kosovas) dėl galimos ES krizės valdymo operacijos teisinės valstybės ir galimose kitose srityse Kosove įsteigimo (1), ypač į jų 6 straipsnio 2 dalį,
   kadangi:

               (1)

               Bendrųjų veiksmų 2006/304/BUSP 6 straipsnyje numatyta, kad Taryba įgalioja Politinį ir saugumo komitetą (PSK) priimti atitinkamus sprendimus pagal Sutarties 25 straipsnį, įskaitant sprendimą generalinio sekretoriaus-vyriausiojo įgaliotinio pasiūlymu skirti ES planavimo grupės (EUPT Kosovas) vadovą.

               (2)

               2006 m. gegužės 2 d. PSK priėmė Sprendimą EUPT/1/2006 (2) dėl Casper Klynge paskyrimo ES planavimo grupės (EUPT Kosovas) vadovu.

               (3)

               2006 m. gruodžio 11 d. Taryba priėmė Bendruosius veiksmus 2006/918/BUSP (3), iš dalies keičiančius Bendruosius veiksmus 2006/304/BUSP ir pratęsiančius jų galiojimą iki 2007 m. gegužės 31 d.

               (4)

               2006 m. gruodžio 12 d. PSK priėmė Sprendimą EUPT/2/2006 (4), pratęsiantį ES planavimo grupės (EUPT Kosovas) dėl galimos krizės valdymo operacijos teisinės valstybės ir galimose kitose srityse Kosove vadovo Casper Klynge įgaliojimus iki 2007 m. gegužės 31 d.

               (5)

               2007 m. gegužės 14 d. Taryba priėmė Bendruosius veiksmus 2007/334/BUSP, iš dalies keičiančius Bendruosius veiksmus 2006/304/BUSP ir pratęsiančius jų galiojimą iki 2007 m. rugsėjo 1 d.

               (6)

               Generalinis sekretorius-vyriausiasis įgaliotinis pasiūlė ES planavimo grupės (EUPT Kosovas) vadovo Casper Klynge įgaliojimus pratęsti iki EUPT Kosovas įgaliojimų pabaigos.

               (7)

               Todėl ES planavimo grupės (EUPT Kosovas) vadovo įgaliojimai turėtų būti pratęsti iki EUPT Kosovas įgaliojimų pabaigos,

         NUSPRENDĖ:
   1 straipsnis
   ES planavimo grupės (EUPT Kosovas) dėl galimos ES krizės valdymo operacijos teisinės valstybės ir galimose kitose srityse Kosove vadovo Casper Klynge įgaliojimai pratęsiami iki EUPT Kosovas įgaliojimų pabaigos.
   2 straipsnis
   Šis sprendimas įsigalioja jo priėmimo dieną.
   Jis taikomas iki EUPT Kosovo įgaliojimų pabaigos.

      Priimta Briuselyje, 2007 m. gegužės 15 d.

            Politinio ir saugumo komiteto vardu

            Pirmininkas

         C. von GOETZE

      (1)  OL L 112, 2006 4 26, p. 19. Bendrieji veiksmai su pakeitimais, padarytais Bendraisiais veiksmais 2007/334/BUSP (OL L 125, 2007 5 15, p. 29).

      (2)  OL L 130, 2006 5 18, p. 42.

      (3)  OL L 349, 2006 12 12, p. 57.

      (4)  OL L 365, 2006 12 21, p. 88.


title: 2016 m. gruodžio 14 d. Europos Parlamento ir Tarybos sprendimas (ES) 2017/344 dėl nenumatytų atvejų rezervo lėšų mobilizavimo 2017 m.

text:
28.2.2017

               LT

               Europos Sąjungos oficialusis leidinys

               L 50/57

         EUROPOS PARLAMENTO IR TARYBOS SPRENDIMAS (ES) 2017/344
   2016 m. gruodžio 14 d.
   dėl nenumatytų atvejų rezervo lėšų mobilizavimo 2017 m.
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (1), ypač į jo 14 punkto antrą pastraipą,
   atsižvelgdami į Europos Komisijos pasiūlymą,
   kadangi:

               (1)

               Tarybos reglamento (ES, Euratomas) Nr. 1311/2013 (2) 13 straipsnyje nustatyta, kad sudaromas nenumatytų atvejų rezervas, kuris neviršija 0,03 % Sąjungos bendrųjų nacionalinių pajamų;

               (2)

               remdamasi minėto reglamento 6 straipsniu Komisija apskaičiavo nenumatytų atvejų rezervo 2017 m. absoliučią sumą (3);

               (3)

               išnagrinėjus visas kitas finansines galimybes reaguoti į nenumatytas aplinkybes neviršijant daugiametės finansinės programos 3 išlaidų kategorijos (Saugumas ir pilietybė) ir 4 išlaidų kategorijos (Europos vaidmuo pasaulyje) 2017 m. įsipareigojimų viršutinių ribų ir atsižvelgiant į visos 2017 m. turimos 530 mln. EUR lankstumo priemonės lėšų sumos mobilizavimą, būtina mobilizuoti nenumatytų atvejų rezervo lėšas siekiant patenkinti dėl migracijos, pabėgėlių ir saugumo krizės kylančius poreikius, padidinant 2017 finansinių metų Sąjungos bendrojo biudžeto įsipareigojimų asignavimus, viršijant daugiametės finansinės programos 3 ir 4 išlaidų kategorijų viršutines ribas;

               (4)

               atsižvelgiant į šią ypatingą padėtį laikoma, kad Reglamento (ES, Euratomas) Nr. 1311/2013 13 straipsnio 1 dalyje nurodyta kraštutinės priemonės naudojimo sąlyga yra įvykdyta;

               (5)

               siekiant kuo greičiau mobilizuoti nenumatytų atvejų rezervo lėšas, šis sprendimas turėtų būti taikomas nuo 2017 finansinių metų pradžios,

         PRIĖMĖ ŠĮ SPRENDIMĄ:
   1 straipsnis
   Sudarant 2017 finansinių metų Sąjungos bendrąjį biudžetą mobilizuojamos nenumatytų atvejų rezervo lėšos, siekiant skirti 1 176 030 960 EUR įsipareigojimų asignavimų, viršijant daugiametės finansinės programos 3 išlaidų kategorijos (Saugumas ir pilietybė) įsipareigojimų viršutinę ribą, ir 730 120 000 EUR įsipareigojimų asignavimų, viršijant daugiametės finansinės programos 4 išlaidų kategorijos (Europos vaidmuo pasaulyje) įsipareigojimų viršutinę ribą.
   2 straipsnis
   Bendra 1 906 150 960 EUR įsipareigojimų asignavimų suma pagal 1 straipsnį kompensuojama iš šių daugiametės finansinės programos išlaidų kategorijų 2017–2019 m. įsipareigojimų viršutinių ribų maržų:

               a)

               2017 m.:

                           i)

                           2 išlaidų kategorija (Tvarus augimas. Gamtos ištekliai) – 575 000 000 EUR;

                           ii)

                           5 išlaidų kategorija (Administravimas) – 507 268 804 EUR;

               b)

               2018 m.: 5 išlaidų kategorija (Administravimas) – 570 000 000 EUR;

               c)

               2019 m.: 5 išlaidų kategorija (Administravimas) – 253 882 156 EUR.

         3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2017 m. sausio 1 d.

      Priimta Strasbūre 2016 m. gruodžio 14 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         I. KORČOK

      (1)  OL C 373, 2013 12 20, p. 1.

      (2)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

      (3)  2016 m. birželio 30 d. Komisijos komunikatas Tarybai ir Europos Parlamentui dėl 2017 m. finansinės programos techninio patikslinimo pagal BNP pokyčius (COM(2016) 311).


title: 2013/343/ES: 2013 m. liepos 1 d. Tarybos sprendimas, kuriuo skiriami Europos ekonomikos ir socialinių reikalų komiteto Kroatijai atstovaujantys nariai

text:
2.7.2013

               LT

               Europos Sąjungos oficialusis leidinys

               L 183/9

         TARYBOS SPRENDIMAS
   2013 m. liepos 1 d.
   kuriuo skiriami Europos ekonomikos ir socialinių reikalų komiteto Kroatijai atstovaujantys nariai
   (2013/343/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   atsižvelgdama į Kroatijos Respublikos stojimo aktą, ypač į jo 23 straipsnį,
   atsižvelgdama į Kroatijos Respublikos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               Kroatijos Respublikai stojant į Europos Sąjungą reikėtų papildyti Europos ekonomikos ir socialinių reikalų komitetą paskiriant devynis narius, renkamus iš darbdavių bei darbuotojų organizacijų atstovų ir iš kitų pilietinę visuomenę, ypač socialinės ekonominės, pilietinės, profesinės ir kultūros veiklos sritis, atstovaujančių šalių,

         PRIĖMĖ ŠĮ SPRENDIMĄ:
   1 straipsnis
   Laikotarpiui nuo 2013 m. liepos 1 d. iki 2015 m. rugsėjo 20 d. į Europos ekonomikos ir socialinių reikalų komitetą skiriami šie asmenys:

               —

               Davor MAJETIĆ, Director General HUP (Croatian Employers Association)

               —

               Dragica MARTINOVIĆ DŽAMONJA, Director, Representative Office in Brussels, Croatian Chamber of Economy

               —

               Violeta JELIĆ, General Secretary of the Croatian Chamber of Trades and Crafts

               —

               Marija HANŽEVAČKI, General Secretary, Independent Trade Unions of Croatia

               —

               Anica MILIĆEVIĆ-PEZELJ, Executive Secretary, UATUC (Union of Autonomous Trade Unions of Croatia)

               —

               Vilim RIBIĆ, President of the Great Council of Independent Union of Research and Higher Education Employees of Croatia

               —

               Lidija PAVIĆ-ROGOŠIĆ, Director, ODRAZ – Sustainable Community Development

               —

               Marina ŠKRABALO, Senior advisor, GONG (Citizens Supervising Voting in an organized manner)

               —

               Toni VIDAN, Coordinator of the Energy and Climate programme of Zelena akcija/ FoE Croatia.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. liepos 1 d.

            Tarybos vardu

            Pirmininkas

         L. LINKEVIČIUS

      (1)  OL L 251, 2010 9 25, p. 8.


title: 2009 m. rugsėjo 25 d. Politinio ir saugumo komiteto sprendimas EUSEC/1/2009 dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) vadovo paskyrimo

text:
30.9.2009

               LT

               Europos Sąjungos oficialusis leidinys

               L 257/40

      POLITINIO IR SAUGUMO KOMITETO SPRENDIMAS EUSEC/1/2009
   2009 m. rugsėjo 25 d.
   dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) vadovo paskyrimo
   (2009/723/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią dalį,
   atsižvelgdamas į 2009 m. rugsėjo 15 d. Tarybos bendruosius veiksmus 2009/709/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) (1), ypač į jų 8 straipsnį,
   kadangi:

               (1)

               Pagal Bendrųjų veiksmų 2009/709/BUSP 8 straipsnį Taryba įgaliojo Politinį ir saugumo komitetą (PSK) priimti vėlesnius sprendimus dėl misijos vadovo paskyrimo.

               (2)

               2008 m. birželio 24 d. EUSEC RD Congo misijos vadovu buvo paskirtas Jean-Paul MICHEL.

               (3)

               Generalinis sekretorius-vyriausiasis įgaliotinis pasiūlė EUSEC RD Congo misijos vadovu vėl skirti Jean-Paul MICHEL,

         NUSPRENDĖ:
   1 straipsnis
   Jean-Paul MICHEL skiriamas Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) vadovu.
   2 straipsnis
   Šis sprendimas įsigalioja 2009 m. spalio 1 d.

      Priimta Briuselyje, 2009 m. rugsėjo 25 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 246, 2009 9 18, p. 33.


title: 2011/553/ES, Euratomas: 2011 m. gegužės 10 d. Europos Parlamento sprendimas dėl 2009 finansinių metų Sveikatos ir vartotojų reikalų vykdomosios įstaigos biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/79

         EUROPOS PARLAMENTO SPRENDIMAS
   2011 m. gegužės 10 d.
   dėl 2009 finansinių metų Sveikatos ir vartotojų reikalų vykdomosios įstaigos biudžeto įvykdymo patvirtinimo
   (2011/553/ES, Euratomas)
   EUROPOS PARLAMENTAS,

               —

               atsižvelgdamas į 2009 finansinių metų Europos Sąjungos bendrąjį biudžetą (1),

               —

               atsižvelgdamas į 2009 finansinių metų Europos Sąjungos galutines metines ataskaitas (SEC(2010)963 – C7–0211/2010) (2),

               —

               atsižvelgdamas į įstaigos 2009 finansinių metų Sveikatos ir vartotojų reikalų vykdomosios galutines metines ataskaitas,

               —

               atsižvelgdamas į Komisijos ataskaitą dėl tolesnių priemonių, susijusių su 2008 finansinių metų biudžeto įvykdymo patvirtinimu (COM(2010) 650), ir į Komisijos tarnybų darbo dokumentus, pridėtus prie šios ataskaitos (SEC(2010)1437 ir SEC(2010)1438),

               —

               atsižvelgdamas į 2010 m. birželio 2 d. Komisijos komunikatą „Komisijos rezultatų valdymo srityje 2009 m. apibendrinimas“ (COM(2010) 281),

               —

               atsižvelgdamas į Komisijos metinę 2009 m. atlikto vidaus audito ataskaitą biudžeto įvykdymo patvirtinimo institucijai (COM(2010) 447), taip pat į Komisijos tarnybų darbo dokumentą, pridėtą prie šios ataskaitos (SEC(2010)994),

               —

               atsižvelgdamas į Audito Rūmų ataskaitą dėl 2009 finansinių metų metinių Sveikatos ir vartotojų reikalų vykdomosios įstaigos finansinių ataskaitų kartu su vykdomosios įstaigos atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į 2011 m. vasario 15 d. Tarybos rekomendaciją dėl patvirtinimo, kad vykdomosios įstaigos įvykdė 2009 finansinių metų bendrąjį biudžetą (05893/2011 – C7–0054/2011),

               —

               atsižvelgdamas į EB sutarties 274, 275 ir 276 straipsnius, Europos Sąjungos sutarties 17 straipsnio 1 dalį, Sutarties dėl Europos Sąjungos veikimo 317, 318 ir 319 straipsnius ir į Euratomo sutarties 179a ir 180b straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) su pakeitimais, padarytais Tarybos reglamentais (EB, Euratomas) Nr. 1995/2006 (6) ir (EB) Nr. 1525/2007 (7), ypač į jo 55, 145, 146 ir 147 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 14 straipsnio 3 dalį,

               —

               atsižvelgdamas į Komisijos 2004 m. rugsėjo 21 d. reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą pagal Tarybos reglamento (EB) Nr. 58/2003 nustatančio vykdomųjų įstaigų, kurioms pavedamos tam tikros Bendrijos programų valdymo užduotys, įstatus (9) ir ypač jo 66 straipsnio pirmos ir antros pastraipų nuostatas,

               —

               atsižvelgdamas į Komisijos 2004 m. gruodžio 15 d. sprendimą 2004/858/EB, kuriuo, taikant Tarybos reglamentą (EB) Nr. 58/2003 (10), įsteigiama vykdomoji įstaiga, „Visuomenės sveikatos programos vykdomoji įstaiga“, atsakinga už Bendrijos veiksmų visuomenės sveikatos srityje valdymą,

               —

               atsižvelgdamas į Komisijos 2008 m. birželio 20 d. sprendimą 2008/544/EB, iš dalies keičiantį Sprendimą Nr. 2004/858/EB siekiant Visuomenės sveikatos programos vykdomąją įstaigą pakeisti Sveikatos ir vartotojų reikalų vykdomąja agentūra (11),

               —

               atsižvelgdamas į Darbo tvarkos taisyklių 76 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į kitų suinteresuotų komitetų nuomones (A7–0134/2011),

               A.

               kadangi pagal Europos Sąjungos sutarties 17 straipsnio 1 dalies nuostatas Komisija vykdo biudžetą ir vadovauja programoms, kaip nurodyta Sutarties dėl Europos Sąjungos veikimo 317 straipsnyje, bendradarbiaudama su valstybėmis narėmis, prisiimdama atsakomybę ir atsižvelgdama į patikimo finansų valdymo principą;

               1.

               patvirtina Sveikatos ir vartotojų reikalų vykdomosios agentūros direktoriui, kad 2009 finansinių metų vykdomosios agentūros biudžetas įvykdytas;

               2.

               išdėsto savo pastabas rezoliucijoje, kuri yra neatskiriama sprendimų dėl 2009 finansinių metų Europos Sąjungos bendrojo biudžeto įvykdymo patvirtinimo (III skirsnis – Komisija ir vykdomosios įstaigos) dalis;

               3.

               paveda Pirmininkui perduoti šį sprendimą kartu su sprendimu dėl 2009 finansinių metų Europos Sąjungos bendrojo biudžeto įvykdymo patvirtinimo (III skirsnis. Komisija) ir rezoliuciją, kuri yra neatskiriama šių sprendimų dalis, Sveikatos ir vartotojų reikalų vykdomosios įstaigos direktoriui, Tarybai, Komisijai, Europos Sąjungos Teisingumo Teismui ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL L 69, 2009 3 13.

      (2)  OL C 308, 2010 11 12, p. 1.

      (3)  OL C 338, 2010 12 14, p. 96.

      (4)  OL C 308, 2010 11 12, p. 129.

      (5)  OL L 248, 2002 9 16, p. 1.

      (6)  OL L 390, 2006 12 30, p. 1.

      (7)  OL L 343, 2007 12 27, p. 9.

      (8)  OL L 11, 2003 1 16, p. 1.

      (9)  OL L 297, 2004 9 22, p. 6.

      (10)  OL L 369, 2004 12 16, p. 73.

      (11)  OL L 173, 2008 7 3, p. 27.


title: Prašymas ginti Aldo Patriciello imunitetą ir privilegijas 2009 m. gegužės 5 d. Europos Parlamento sprendimas dėl prašymo ginti Aldo Patriciello imunitetą ir privilegijas (2009/2021(IMM))

text:
5.8.2010

               LT

               Europos Sąjungos oficialusis leidinys

               CE 212/124

         2009 m. gegužės 5 d., antradienisPrašymas ginti Aldo Patriciello imunitetą ir privilegijas
   P6_TA(2009)0337
   2009 m. gegužės 5 d. Europos Parlamento sprendimas dėl prašymo ginti Aldo Patriciello imunitetą ir privilegijas (2009/2021(IMM))
   2010/C 212 E/21

      Europos Parlamentas,
   atsižvelgdamas Aldo Patriciello prašymą ginti jo imunitetą prokuratūros prie Izernijos teismo vykdomame baudžiamajame procese, paskelbtą 2009 m. kovo 9 d. plenariniame posėdyje,
   atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 9 ir 10 straipsnius ir į 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
   atsižvelgdamas į Europos Bendrijų Teisingumo Teismo 1964 m. gegužės 12 d., 1986 m. liepos 10 d. ir 2008 m. spalio 21 d. sprendimus (1),
   atsižvelgdamas į Darbo tvarkos taisyklių 6 straipsnio 3 dalį ir 7 straipsnį,
   atsižvelgdamas į Teisės reikalų komiteto išvadas (A6-0286/2009),

               1.

               nusprendžia ginti Aldo Patriciello imunitetą ir privilegijas;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą susijusioms Italijos Respublikos institucijoms.

      (1)  Byla Nr. 101/63, A. Wagner prieš J. Fohrmann ir A. Krier, 1964 m. rinkinys, 195 puslapis byla 149/85 R. Wybot prieš E. Faure ir kitus, 1986 m. rinkinys, 2 391 puslapis ir sujungtos bylos C-200/07 ir C-201/07, Marra prieš De Gregorio ir Clemente, dar nepaskelbtos rinkinyje.